झाडू-पोछा कपड़ा धोने में देर होने पर मालकिन ने बच्ची को पीटा, मुंह नोचा
{ महिला थाना प्रभारी एम तिर्की ने आरोपी के बेटे को ही सौंप दिया बच्ची को
{ ठेकेदार मंटू प्रसाद पढ़ाने के लिए ठेठईटांगर के ताराबोगा कोकेलेगा गांव से लेकर आए थे नंदनी को
भास्करन्यूज | नगरउंटारी
महिलाथाना में बाल मजदूर नंदनी की फरियाद नहीं सुनी गई। गुरुवार को थाना प्रभारी एम तिर्की ने आरोपी को ही नाबालिग बच्ची को सौंप दिया। घटना सिमडेगा के ठेठईटांगर थाना क्षेत्र के ताराबोगा कोकेलेगा गांव की रहने वाली नंदिनी के साथ घटी। गुरुवार को घर का झाड़ू-पोछा और कपड़ा धोने में देर होने पर मालकिन ने मारपीट की और उसका मुंह नाखून से नोच लिया। इसके बाद रोती हुई नंदिनी उस घर से भाग गई। 11 वर्ष की नंदिनी को रोते देख जंगीपुर के एक होटल संचालक उसे नगरउंटारी थाना पहुंचाया। वहां उसने आपबीती सुनाई, लेकिन उसका कोई असर महिला थाना प्रभारी पर नहीं हुआ और उन्होंने आरोपी के बेटे अमन राजा (22) को ही नंदनी को सौंप दिया। महिला थाना प्रभारी एम तिर्की ने बताया कि इस मामलें में नंदनी के पिता ने प्राथमिकी दर्ज नहीं कराई है।
पीड़ित नंदिनी ने महिला थाना प्रभारी को बताया कि नगरउंटारी के धुरकी मोड़ निवासी मंटू प्रसाद सिमडेगा जिला में ठेकेदारी करते हैं। जून 2016 में मेरे पिता से मांग कर वे मुझे नगरउंटारी लेते आए। हमलोग काफी गरीब हैं। इसलिए उन्होंने मेरे पिता से वादा किया था कि मुझे पढ़ाएंगे। यहां आने के बाद एक प्राइवेट स्कूल में मेरा नाम भी लिखवा दिया। पांच माह तक सब ठीक रहा, लेकिन नवंबर से उनकी प|ी शारदा देवी का व्यवहार बदलने लगा। बात-बात पर वे मारपीट करने लगीं। कई बार मेरा मुंह नोच चुकी हैं। आज (गुरुवार को) भी उन्होंने मुझे पीटा और नाखून से मुंह नोच लिया। इसके बाद अपने घर सिमडेगा जाने के लिए मैं वहां से भाग निकली, लेकिन होटलवाला पकड़कर थाना लेते आया।
hin_Deva hin_Deva hin_Deva bho_Deva hin_Deva hin_Deva